Am 8ti semmer is Disneyland gange und hend no di letschte Föteli gmacht, bevor mer denne öpe uf di 11i weder in Adventure Park send... Döte hemmer au no alli Bahne gmacht wo mer welle hend... Usserdem semmer no ad Aladin-Show... Das esch wie es Musical, esch super gmacht... Nur hend d'Nadja und ich leider ned vell defo metbecho: De Nadja esch ehri Kontaktlinse usegheit und si het im dunkle e halb Schtund lang nach dere gsuecht, und het si denne au gfunde :-) Naja, und ich ben emmer weder iigschlofe *schäm*... Ich han mi wörkli emmer konzentriert d'Auge offe zbhalte, aber im nöchschte Momänt send si scho weder zue gsi :-) Ich ben eifach so müed gsi vo all dem Disney :-) Am 6i semmer denne nomol nach Downtown Disney und gäge die 7ni hemmer ois uf de Weg hei gmacht... Öpe am 9i semmer denne endlich do acho und alli todmüed und erschöpft i ehres Bettli kroche :-) Fazit vo dem Wochenänd: 13 Schtund schlof und 33 Schtund Disney *g*